ai4bharat/Pralekha huggingface dataset:
PIB Headquarters
సిమ్ ల ధరను తగ్గించిన బిఎస్ఎన్ఎల్
భారత్ సంచార్ నిగమ్ లిమిటెడ్  మే 26 2017 నుండి ఆంధ్ర ప్రధేశ్ మరియు తెలంగాణ సర్కిల్స్ లో ప్రీ పెయిడ్ మరియు పోస్ట్ పెయిడ్ సర్వీసుల అన్ని సిమ్ ల  ధరను రూ. 20/- నుండి రూ. 15/- లకు తగ్గించడమైందని బిఎస్ఎన్ఎల్ తెలంగాణ టెలికం సర్కిల్ చీఫ్ జనరల్ మేనేజర్ శ్రీ ఎల్. అనంతరామ్ తెలిపారు. వినియోగదారులు ఈ సౌకర్యాన్ని వినియోగించుకోవల్సిందిగా, మరిన్ని వివరాలకు 1503 లేదా 18001801503 ని సంప్రదించవచ్చని ఆయన తెలిపారు.
(Visitor Counter : 32
సాంస్కృతిక మంత్రిత్వ శాఖ
మన జాతికి చెందిన భిన్నత్వంలో ఏకత్వ సూత్రం ప్రతిబింబించే వేడుకే రాష్ర్టీయ సంస్కృతి మహోత్సవ్ : కేంద్ర సాంస్కృతిక, పర్యాటక వ్యవహారాలు & డిఓఎన్ఈఆర్ శాఖల మంత్రి
రామప్ప దేవాలయం వద్ద పర్యాటక మౌలిక వసతుల పెంపు : శ్రీ జి కిషన్ రెడ్డి
కేంద్ర సాంస్కృతిక, పర్యాటక వ్యవహారాలు & డిఓఎన్ఇఆర్ శాఖల మంత్రి శ్రీ జి.కిషన్ రెడ్డి బుధవారం వరంగల్ లో జరిగిన రాష్ర్టీయ సంస్కృతి మహోత్సవ్ కార్యక్రమంలో పాల్గొన్నారు. ప్రధానమంత్రి శ్రీ నరేంద్రమోదీజీకి చెందిన “ఏక్ భారత్ శ్రేష్ఠ్ భారత్” లక్ష్యానికి దీటుగా రాష్ర్టీయ సంస్కృతి మహోత్సవ్ ఒక రాష్ర్టానికి చెందిన గిరిజన కళలు, సంగీతం, వంటకాలు, సంస్కృతిని మరో రాష్ట్రంలో ప్రదర్శించడంలో కీలక పాత్ర పోషిస్తోందని ఈ సందర్భంగా మాట్లాడుతూ శ్రీ కిషన్ రెడ్డి అన్నారు. అలాగే దక్షిణాది రాష్ర్టాల సమున్నతమైన సంస్కృతిని, స్థానిక ప్రజల విభిన్న సంస్కృతులను దేశంలోని ఇతర ప్రాంతాల ప్రజలకు పరిచయం చేస్తున్నదని చెప్పారు.
రాష్ర్టీయ సంస్కృతి మహోత్సవ్  వెనుక హేతుబద్ధతను వివరిస్తూ “అపురూపమైన భారత సాంప్రదాయం, సంస్కృతి, వారసత్వ, భిన్నత్వ స్ఫూర్తిని అందరికీ చాటి చెప్పడానికి భారత ప్రభుత్వ సాంస్కృతిక వ్యవహారాల మంత్రిత్వ శాఖ 2015 సంవత్సరంలో భారత జాతీయ సాంస్కృతిక మహోత్సవానికి శ్రీకారం చుట్టింది. దీనికి తోడు భారత సాంస్కృతిక స్ఫూర్తిని పరిరక్షించి, ప్రోత్సహించి, ప్రాచుర్యంలోకి తేవడం; ప్రపంచానికి, కొత్త తరానికి మన సమున్నతమైన సంస్కృతితో అనుసంధానత కల్పించడం దీని స్థూల లక్ష్యం” అని చెప్పారు.
వరంగల్ లో ఈ అద్భుతమైన సాంస్కృతిక వేడుకను వీక్షించడానికి భారీ సంఖ్యలో తరలివచ్చిన ప్రజలనుద్దేశించి మాట్లాడుతూ ఇటీవలే ప్రపంచ వారసత్వ స్థలంగా యునెస్కో గుర్తింపు సాధించిన రామప్ప దేవాలయం వద్ద మౌలిక వసతులను పెంయడానికి సాంస్కృతిక, పర్యాటక వ్యవహారాల మంత్రిత్వ శాఖ అన్ని రకాలుగానూ ప్రయత్నిస్తున్నదని శ్రీ కిషన్ రెడ్డి చెప్పారు. ఈ వెయ్యి స్తంభాల గుడిని కాకతీయుల సాంప్రదాయానికి అనుగుణంగా పునర్నిర్మించనున్నట్టు ఆయన హామీ ఇచ్చారు.
ప్రజలందరూ స్వచ్ఛందంగా ముందుకు వచ్చిసాంస్కృతిక, పర్యాటక. డిఓఎన్ఇఆర్ శాఖల మంత్రి జూన్ 21వ తేదీన జరునున్నఅంతర్జాతీయ యోగా దినోత్సవ కార్యక్రమాల్లో భారీ సంఖ్యలో పాల్గొనాలని పిలుపు ఇచ్చారు. దేశ 75వ స్వాతంత్ర్య దినోత్సవ వేడుకలను పురస్కరించుకుని ఆగస్టు 15వ తేదీన ప్రతీ ఇంటి వద్ద జాతీయ పతాక ఎగురవేయాలని ఆయన నొక్కి చెప్పారు.
ప్రముఖ కళాకారులు పద్మశ్రీ అవార్డు గ్రహీత శ్రీమతి పద్మజా రెడ్డి, వందేమాతరం శ్రీనివాస్ ఇచ్చిన సాంస్కృతిక ప్రదర్శనలతో పాటు దేశంలోని 500 మంది కళాకారులు జానపద కళలు ప్రదర్శించారు. భారతదేశం 75 సంవత్సరాల స్వాతంత్ర్య దినోత్సవ వేడుకలను నిర్వహించుకుంటున్న సందర్భంగా సమాచార, ప్రసారాల మంత్రిత్వ శాఖ ఆజాదీ కా అమృత్ మహోత్సవ్ పేరిట ప్రముఖ తెలుగు స్వాతంత్ర్య సమర యోధుల జీవిత గాథలతో ఒక ప్రదర్శనను నిర్వహించింది.
దేశవ్యాప్తంగా మన దేశానికి చెందిన కళలు, సంస్కృతిని ప్రచారం చేయడానికి, పరిరక్షించి, ప్రోత్సహించడానికి భారత ప్రభుత్వం ఏడు జోనల్ సాంస్కృతిక కేంద్రాలను ఏర్పాటు చేసింది. భారతదేశ సమున్నత సాంస్కృతిక వారసత్వాన్ని భారత ప్రజలందరికీ పరిచయం చేయడానికి, సాంస్కృతిక వైవిధ్యాన్ని ప్రదర్శించడానికి ఈ ఏడాది రాజమండ్రి, వరంగల్, హైదరాబాద్ నగరాల్లో ఈ సాంస్కృతిక ఉత్సవాలు నిర్వహిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
మానవ వినియోగానికి ఉద్దేశించిన వైద్య ఉత్పత్తుల నియంత్రణ రంగంలో సహకారానికి సంబంధించి బ్రిక్స్ దేశాలకు చెందిన వైద్య నియంత్రణ సంస్థల మధ్య ఎమ్ఒయు కు ఆమోదం తెలిపిన మంత్రివర్గం
మానవ వినియోగానికి ఉద్దేశించిన వైద్య ఉత్పత్తుల నియంత్రణ రంగంలో సహకారానికి సంబంధించి బ్రిక్స్  దేశాలకు చెందిన వైద్య నియంత్రణ సంస్థ ల మధ్య అవగాహన పూర్వక ఒప్పంద పత్రం పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ఈ ఎమ్ ఒయు సంబంధిత పక్షాల నడుమ నియంత్రణ పరమైన అంశాలపై మెరుగైన అవగాహన ఏర్పడడానికి మార్గాన్ని సుగమం చేయనుంది. అలాగే, భారతదేశం నుండి బ్రిక్స్ దేశాలకు వైద్య ఉత్పత్తులు పెరిగేందుకు కూడా ఈ ఎమ్ఒయు దోహదం చేయగలదు.
(
ప్రధాన మంత్రి కార్యాలయం
జమ్ము, కశ్మీర్ లో ఉగ్రవాదుల కుట్రను భగ్నం చేసినందుకు భద్రత దళాలకు ధన్యవాదాలు తెలిపిన ప్రధాన మంత్రి
జమ్ము, కశ్మీర్ లో అట్టడుగు స్థాయి ప్రజామ్వామిక కసరత్తులపై గురిపెట్టి జైష్-ఎ-మొహమ్మద్ పన్నిన ఉగ్రవాద కుతంత్రాన్ని నిష్పలం చేసినందుకు భద్రత దళాలకు ప్రధాన మంత్రి శ్రీ నరేంద్ర మోదీ ధన్యవాదాలు తెలిపారు.
‘‘పాకిస్థాన్ లో ప్రధాన కేంద్రం కలిగిన ఉగ్రవాద సంస్థ జైష్-ఎ-మొహమ్మద్ కు చెందిన నలుగురు ఉగ్రవాదులను నిర్వీర్యులను చేసి, వారి వద్ద నుంచి పెద్ద సంఖ్యలో పేలుడు పదార్థాలను, ఆయుధాలను స్వాధీనం చేసుకోవడంతో, వారు భారీ ఎత్తున నష్టాన్ని కలగజేయాలన్న ప్రయత్నాలను అడ్డుకోవడమైంది’’ అని ట్విటర్ లో నమోదు చేసిన ఒక సందేశం లో ప్రధాన మంత్రి పేర్కొన్నారు.
ఆయన ఇంకా ఇలా అన్నారు
‘‘మన భద్రత దళాలు మరోసారి అత్యంత ధైర్య సాహసాలను, కార్యకుశలతను చాటిచెప్పాయి. వారు అప్రమత్తంగా ఉన్నందువల్లనే జమ్ము, కశ్మీర్ లో అట్టడుగుస్థాయిలో ప్రజాస్వామిక ప్రక్రియల ను లక్ష్యంగా చేసుకొని సాగిన ఒక దుర్మార్గమైన కుట్రను ఓడించగలిగారు.’’
ప్రధాన మంత్రి కార్యాలయం
ప్రపంచ రెజ్లింగ్ ఛాంపియన్షిప్ లో పతకాలు సాధించినందుకు అన్షుమాలిక్, సరితా మోర్లను అభినందించిన ప్రధానమంత్రి శ్రీ నరేంద్ర మోదీ
ప్రపంచ రెజ్లింగ్ ఛాంపియన్షిప్ 2021 పోటీలలో రజత పతకం సాధించిన అన్షు మాలిక్ను, కాంస్య పతకం సాధించిన సరితా మోర్లను ప్రధానమంత్రి శ్రీ నరేంద్రమోదీ అభినందించారు.
ఇందుకు సంబంధించి ట్విట్టర్ ద్వారా ఒక సందేశమిస్తూ ప్రధానమంత్రి,
" ప్రపంచ రెజ్లింగ్ ఛాంపియన్ షిప్ 2021 లో రజత పతకం సాధించినందుకు ఒలి అన్షుకు , కాంస్య పతకం సాధించినందుకు సరితా మోర్కు అభినందనలు, అద్భుత ప్రతిభ కనబరచిన ఈ క్రీడాకారుల భవిష్యత్ ప్రయత్నాలకు శుభాభినందనలు " అని పేర్కొన్నారు.
ఆర్థిక మంత్రిత్వ శాఖ
తమిళనాడులో ఆదాయపు పన్ను శాఖ సోదాలు
చెన్నై కేంద్రంగా పని చేస్తున్న రెండు గ్రూపుల లావాదేవీల విషయమై ఆదాయపు పన్ను శాఖ 04.03.2021న సోదాలు నిర్వహించింది. ఇందులో తమిళనాడులో ప్రముఖ బులియన్ వ్యాపారి కేసు ఒకటి కాగా.. మరొకటి దక్షిణ భారత దేశంలో అతిపెద్ద ఆభరణాల రిటైలర్ సంస్థది. చెన్నై, ముంబయి, కోయంబత్తూర్, మదురై, తిరుచి, త్రిస్సూర్, నెల్లూరు, జైపూర్, ఇండోర్లలోని మొత్తం 27 ప్రాంగణాల్లో సోదాలతో ఈ ఆపరేషన్ జరిగింది. ఈ సోదాలలో బులియన్ వ్యాపారి ప్రాంగణంలో లెక్కకు చూపని నగదు అమ్మకాలు, దాని శాఖల నుండి చేసిన బోగస్ నగదు క్రెడిట్లకు సంబంధించిన లావాదేవీలకు సంబంధించి ఆధారాలు లభించాయి. కొనుగోళ్ల ముందస్తు చెల్లింపు ముసుగులో డమ్మీ ఖాతాల్లో నగదు క్రెడిట్స్; నోట్ల రద్దు కాలంలో ఎలాంటి వివరణ లేని నగదు డిపాజిట్లు; బోగస్ రుణదాతలకు చెల్లింపులు; భారీగా వివరించలేని స్టాక్ వైవిధ్యాలను సోదాల్లో గుర్తించారు. ఆభరణాల రిటైలర్ ప్రాంగణంలో లభించిన ఆధారాలలో పన్ను చెల్లింపుదారుడు స్థానిక ఫైనాన్షియర్ల నుండి నగదు రుణాలను అందుకున్నట్టు మరియు తిరిగి చెల్లించినట్టుగా ఉంది; బిల్డర్లకు నగదు రుణాలు ఇవ్వడం, రియల్ ఎస్టేట్ ఆస్తులలో నగదు పెట్టుబడులు పెట్టడం; లెక్కలు చూపకుండా బంగారు కడ్డీల కొనుగోళ్లు; తప్పుడు అప్పులను చూపడం; పాత బంగారాన్ని చక్కటి బంగారం మరియు ఆభరణాల తయారీకి మార్చడంలో ఎక్కువగా వ్యర్థాలుగా చూపడం వంటివి ఉన్నాయి. ఇప్పటివరకు చేసిన సోదాలలో బయటకు వెల్లడించని రూ.1,000 కోట్లు. లెక్కించని నగదు రూ.1.2 కోట్ల సొమ్మును స్వాధీనం చేసుకున్నారు. తదుపరి దర్యాప్తు కొనసాగుతోంది.
రక్షణ మంత్రిత్వ శాఖ
రూ.400 కోట్ల రక్షణ పరీక్ష మౌలిక సదుపాయాల పథకాన్ని ఆమోదించిన రక్షణ మంత్రి శ్రీ రాజనాథ్ సింగ్
దేశీయ రక్షణ ఏరోస్పేస్ తయారీకి ప్రోత్సాహాన్నిచ్చేందుకు రక్షణ మంత్రి శ్రీ రాజనాథ్ సింగ్ ఈ రంగానికి అత్యాధునిక పరీక్ష, మౌలిక సదుపాయాలను కల్పించడం కోసం 400 కోట్ల రూపాయల వ్యయంతో రక్షణ పరీక్ష మౌలిక సదుపాయాల పథకాన్ని  ప్రారంభించడానికి ఆమోదం తెలిపారు. ఈ పథకం ఐదేళ్ల కాలానికి నడుస్తుంది. ప్రైవేట్ పరిశ్రమల భాగస్వామ్యంతో ఆరు నుండి ఎనిమిది కొత్త పరీక్షా సదుపాయాలను ఏర్పాటు చేసేందుకు ఇది వీలు కల్పించనుంది.
 భరించాల్సి ఉంటుంది. భారత ప్రైవేటు సంస్థలు మరియు రాష్ట్ర ప్రభుత్వాలు దీనిని అందించనున్నాయి. ఈ పథకం కింద ఉన్న ఎస్పీవీలు కంపెనీల చట్టం, 2013 కింద నమోదు చేయబడతాయి. వినియోగదారు ఛార్జీలను వసూలు చేయడం ద్వారా ఈ పథకం కింద అన్ని ఆస్తులను స్వీయ-స్థిరమైన విధానంలో నిర్వహించబడుతాయి. పరీక్షించిన పరికరాలు / వ్యవస్థలు తగిన అక్రెడిటేషన్ విధానం ప్రకారం ధ్రువీకరించబడతాయి. రెండు డిఫెన్స్ ఇండస్ట్రియల్ కారిడార్లలో  మెజారిటీ పరీక్షా సదుపాయాలు వస్తాయని భావిస్తున్నప్పటికీ, ఈ పథకం డీఐసీలలో మాత్రమే టెస్ట్ సౌకర్యాలను ఏర్పాటు చేయడానికి పరిమితం కాదని సర్కారు నుంచి స్పష్టమైన సంకేతాలు అందుతున్నాయి. డీటీఐఎస్ మార్గదర్శకాలు ఎంఓడీ/ డీడీపీ మరియు
డీజీక్యూఏ వెబ్సైట్లలో అప్లోడ్ చేయబడ్డాయి. దీనిని https://ddpmod.gov.in/sites/ default/files/pdfupload/DTIS%20Guidelines.pdf అనే వెబ్లింక్ ద్వారా కూడా యాక్సెస్ చేయవచ్చు.
మానవ వనరుల అభివృద్ధి మంత్రిత్వ శాఖ
'పరీక్షా పె చర్చ 2022' 5వ ఎడిషన్లో పాల్గొనేందుకు నమోదు తేదీ ఫిబ్రవరి 3, 2022 వరకు పొడిగింపు
'పరీక్షా పె చర్చ 2022' 5వ ఎడిషన్లో పాల్గొనేందుకు నమోదు తేదీ ఫిబ్రవరి 3, 2022 వరకు పొడిగించబడింది. విద్యార్తులు తమ జీవితాన్ని ఉత్సవ్గా నిర్వహించుకోవడానికి పరీక్షల నుండి ఉత్పన్నమయ్యే ఒత్తిడిని చర్చించి, అధిగమించడానికి దేశవ్యాప్తంగా విద్యార్థులు, తల్లిదండ్రులు, ఉపాధ్యాయులు, విదేశాల నుండి ఔత్సాహికులు మరియు ప్రధాన మంత్రి శ్రీ నరేంద్ర మోడీ గారితో సంభాషించేలా చేసేందుకు ఏర్పాటు చేసిన విశిష్టమైన ఇంటరాక్టివ్ కార్యక్రమమే - 'పరీక్షా పె చర్చ. దీనిని ప్రధాన మంత్రి శ్రీ నరేంద్ర మోదీ విషయీకరించారు. ఈ కార్యక్రమం ఫార్మాట్ 2021లో మాదిరిగానే ఆన్లైన్ విధానంలో ఉండాలని ప్రతిపాదించబడింది. 9 నుండి 12 తరగతుల పాఠశాల విద్యార్థులు, ఉపాధ్యాయులు, తల్లిదండ్రులు ఆన్లైన్ పోటీ ద్వారా దీనికి ఎంపిక చేయబడతారు. https://innovateindia.mygov.in/ppc-2022/లో రిజిస్ట్రేషన్ చేసుకోవచ్చు. ఆన్లైన్ రిజిస్ట్రేషన్ ప్రక్రియ 28 డిసెంబర్ 2021 నుండి 3 ఫిబ్రవరి, 2022 వరకు అందుబాటులో ఉంటుంది.
రహదారి రవాణా, హైవేల మంత్రిత్వ శాఖ
రూ.2,444 కోట్ల విలువైన 7 జాతీయ రహదారుల ప్రాజెక్టులు, మధ్యప్రదేశ్లో రూ.1600 కోట్లతో 2.28 కి.మీ. పొడవుతో నిర్మించిన మొట్టమొదటి 6 వరుసల జంట సొరంగాలను రెవాలో ప్రారంభించిన శ్రీ నితిన్ గడ్కరీ
204 కి.మీ. పొడవుతో, రూ.2,444 కోట్ల వ్యయంతో నిర్మించిన 7 జాతీయ రహదారుల ప్రాజెక్టులను కేంద్ర రోడ్డు రవాణా, జాతీయ రహదారుల శాఖ మంత్రి శ్రీ నితిన్ గడ్కరీ మధ్యప్రదేశ్లోని రెవాలో ఇవాళ ప్రారంభించారు. ముఖ్యమంత్రి శ్రీ శివరాజ్ సింగ్ చౌహాన్, రాష్ట్ర సీనియర్ మంత్రి శ్రీ గోపాల్ భార్గవ, రెవా ఎంపీ శ్రీ జనార్దన్ మిశ్రా, సిద్ధి ఎంపీ శ్రీమతి రీతి పాఠక్, ఎంపీ గణేష్ సింగ్, మధ్యప్రదేశ్ రాష్ట్ర మంత్రులు, ఎంపీలు, ఎమ్మెల్యేలు, అధికారులు ఈ కార్యక్రమంలో పాల్గొన్నారు.
రహదారి ప్రాజెక్టుల ప్రారంభోత్స సభలో శ్రీ గడ్కరీ మాట్లాడారు. చుర్హత్ సొరంగం, బైపాస్ నిర్మాణంతో రెవా నుంచి సిద్ధి మధ్య దూరం 7 కి.మీ. తగ్గిందని అన్నారు. రెండున్నర గంటల ప్రయాణం 45 నిమిషాలకు తగ్గిందని చెప్పారు. మోహనియా ఘాట్ దాటేందుకు 45 నిమిషాలకు బదులు ఇప్పుడు 4 నిమిషాలు మాత్రమే పడుతుందని అన్నారు.
రెవా-సిద్ధి సెక్షన్లో వాహనాల రాకపోకలకు సొరంగం నిర్మించడం వల్ల తెల్లపులులు, ఇతర వన్యప్రాణులు, మొత్తం అటవీ పర్యావరణ వ్యవస్థకు రక్షణ ఏర్పడిందన్నారు. దేవ్తలాబ్-నైగర్హి రహదారి నిర్మాణంతో ప్రయాగ్రాజ్, వారణాసితో రెవా జిల్లా అనుసంధానం మరింత మెరుగ్గా మారింది.
సత్నా-బేలా నాలుగు వరుసల రహదారి నిర్మాణం వల్ల ఈ ప్రాంతంలోని బొగ్గు, సిమెంట్, వజ్రాల పరిశ్రమలకు రవాణా సులభతరం అవుతుందని శ్రీ గడ్కరీ చెప్పారు. ఈ మార్గం నిర్మాణం వల్ల సత్నా నుంచి రేవాకు 40 నిమిషాల్లో చేరుకోవచ్చని వెల్లడించారు. ఝాన్సీ, ఓర్చా, ఖజురహో, పన్నా, సత్నా వంటి ప్రసిద్ధ పర్యాటక ప్రదేశాలను సులభంగా చేరుకోవచ్చు. రైతులు, ఇతర చిన్న వ్యాపారవేత్తలు మార్కెట్ను మరింత సులభంగా చేరుకోవచ్చని, వాళ్ల సమయం, ఇంధనం ఆదా అవుతాయని కేంద్ర మంత్రి తెలిపారు.
ఈ సందర్భంగా, రెవా-సిద్ధి రహదారిని నాలుగు వరుసలుగా మార్చాలన్న డిమాండ్కు ఆమోదం తెలుపుతూ, రహదారి విస్తరణకు శ్రీ గడ్కరీ ఆమోదం తెలిపారు. 19 కి.మీ. పొడవైన 2 వరుసల రెవా బైపాస్ను 4 వరుసలుగా మారుస్తామని కూడా ప్రకటించారు. బైపాస్ విస్తరణ వల్ల సత్నా నుంచి చోర్హాట్ మీదుగా ప్రయాగ్రాజ్-వారణాసి అనుసంధానం మెరుగుపడుతుందని చెప్పారు.
మధ్యప్రదేశ్లో రూ.1600 కోట్ల వ్యయంతో 2.28 కి.మీ. పొడవుతో నిర్మించిన మొట్టమొదటి 6 వరుసల జంట సొరంగాలను, 13 కి.మీ. పొడవైన 4 వరుసల బైపాస్ను కూడా శ్రీ నితిన్ గడ్కరీ ఈరోజు ప్రారంభించారు.
ఎన్ఏటీఎం విధానంలో నిర్మించిన ఈ జంట సొరంగాలు 300 మీటర్లలో ఒకదానితో మరొకటి కలుస్తుంటాయి. దీని కారణంగా ట్రాఫిక్కు ఎటువంటి ఆటంకం ఉండదు. మోహనియా లోయలో ప్రమాదకర వంపుల కారణంగా ప్రమాదాలు జరిగే అవకాశాలతో పాటు వాహన రాకపోకలకు ఎక్కువ సమయం పట్టేది. జంట సొరంగాల నిర్మాణంతో ఆ సమస్యకు సమసిపోతుంది. ఎగ్జాస్ట్ ఫ్యాన్, ఆప్టికల్ ఫైబర్తో కూడిన ఐటీ నిఘా వ్యవస్థ, అగ్ని ప్రమాద సహాయ వ్యవస్థ, కంట్రోల్ రూమ్, కెమెరాలు, ఫోన్ వంటి అత్యాధునిక సదుపాయాలను ఈ జంట సొరంగాల్లో ఏర్పాటు చేశారు.
ఇది భారతదేశపు మొదటి అక్విడక్ట్. దీనికి దిగువన సొరంగం, పైన బన్సాగర్ కాల్వ ఉంది. దీని పైన పూర్వపు రహదారి కూడా ఉంది. ఈ సొరంగంలో ఒక పెద్ద, చిన్న వంతెన, ఒక ఆర్వోబీ, ఒక ఓవర్పాస్, ఒక అండర్పాస్, 4 కెనాల్ క్రాసింగ్లు, 11 బాక్స్ కల్వర్టులు, 20 కల్వర్టులను నిర్మించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.46 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
16,46,70,800
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 16.46 కోట్లకుపైగా  నిల్వలు అందుబాటులో ఉన్నాయి.
రైల్వే మంత్రిత్వ శాఖ
119.32 ఎంటీల సరుకు లోడింగ్తో ఆగస్ట్'22లో అత్యధిక ఆగస్ట్ నెలవారీ రికార్డును నమోదు చేసిన భారతీయ రైల్వే.
ఆగస్టు నెలలో పెరిగిన లోడింగ్ 8.69ఎంటీగా ఉంది. అంటే 2021లో సాధించిన మునుపటి అత్యుత్తమ ఆగస్టు గణాంకాల కంటే ఇది 7.86% వృద్ధి
దీంతో భారతీయ రైల్వే వరుసగా 24 నెలలపాటు అత్యుత్తమ నెలవారీ సరుకు రవాణా గణాంకాలను నమోదు చేసింది
భారతీయ రైల్వే  ఆగస్టు 22లో 119.32 ఎంటీల అత్యుత్తమ ఆగస్టు నెలవారీ సరుకు లోడింగ్ను నమోదు చేసింది. ఆగస్ట్ నెలలో పెరిగిన లోడింగ్ 8.69 ఎంటీగా ఉంది. అంటే 2021లో సాధించిన మునుపటి అత్యుత్తమ ఆగస్టు గణాంకాల కంటే ఇది 7.86% వృద్ధి. దీంతో భారతీయ రైల్వే 24 వరుస నెలలలో అత్యుత్తమ నెలవారీ సరుకు రవాణాను చేసింది.
బొగ్గులో 9.2 ఎంటీ, ఎరువులలో 0.71 ఎంటీ మిగిలిన ఇతర వస్తువులలో 0.68 ఎంటీ అలాగే కంటైనర్లో 0.62 ఎంటీ పెరుగుదలను భారతీయ రైల్వే సాధించింది. ఆటోమొబైల్ లోడింగ్లో పెరుగుదల ఎఫ్వై 2022-23లో ఫ్రైట్ వ్యాపారంలో మరో ముఖ్యాంశం. 2022-23 ఆర్థిక సంవత్సరంలో ఆగస్టు వరకు 2206 రేక్లు లోడ్ చేయబడ్డాయి. గత సంవత్సరం ఇదే కాలంలో 1314 రేక్లు లోడ్ చేయబడ్డాయి. అంటే 68% వృద్ధి నమోదయింది.
2022 ఏప్రిల్ 1 నుండి ఆగస్ట్ 31 '2022 వరకు 620.87 ఎంటీకి సంచిత సరుకు రవాణా పెరిగింది. అంటే 2021-22లో సాధించిన 562.75 ఎంటీ నుండి 58.11 ఎంటీకి పెరిగింది. అంటే గత సంవత్సరం ఇదే కాలంతో పోలిస్తే 10.32 వృద్ధితో 58.11 ఎంటీ పెరుగుదల నమోదయింది.
సరుకు రవాణా ఎన్టికేఎంలు  ఆగస్టు '21లో 63 బిలియన్ల నుండి ఆగస్టు'22 నాటికి 73 బిలియన్లకు పెరిగి 16% వృద్ధిని నమోదు చేశాయి. మొదటి ఐదు నెలల్లో సంచిత ఎన్టికేఎంలు కూడా 18.29% పెరిగాయి.
విద్యుత్ మరియు బొగ్గు మంత్రిత్వ శాఖ సమన్వయంతో పవర్ హౌస్లకు బొగ్గు సరఫరాను పెంచడానికి భారతీయ రైల్వేలు చేసిన నిరంతర ప్రయత్నాలు ఆగస్టు నెలలో సరుకు రవాణా పనితీరును మెరుగుపర్చాయి. గత ఏడాది 34.18 ఎంటీ నుండి 44.64 ఎంటీ బొగ్గును పవర్ హౌస్లకు తరలించడంతో ఆగస్టులో 10.46 ఎంటీ బొగ్గు  పవర్ హౌస్లకు లోడ్ చేయడం పెరిగింది. అంటే 31% వృద్ధి. సంవత్సరం మొదటి ఐదు నెలల్లో గత సంవత్సరం ఇదే కాలంతో పోలిస్తే 58.41 ఎంటీ అదనపు బొగ్గును పవర్ హౌస్లకు భారతీయ రైల్వే చేరవేసింది. అంటే ఇందులో 32% కంటే ఎక్కువ వృద్ధిని సాధించింది.
ఈ కింది కమోడిటీ వారీగా గ్రోత్ నంబర్ వృద్ధి దాదాపు అన్ని కమోడిటీ సెగ్మెంట్లలో ఐఆర్ అద్భుతమైన వృద్ధిని సాధించిందని చూపిస్తుంది:
(|
|
సరుకు
|
|
తేడా 
|
|
తేడా 
|
|
బొగ్గు
|
|
9.20
|
|
19.26
|
|
ఎరువులు
|
|
0.71
|
|
17.10
|
|
మిగిలిన ఇతర వస్తువులు
|
|
0.68
|
|
7.69
|
|
కంటైనర్లు
|
|
0.62
|
|
9.39
|
|
పిఓఎల్
|
|
0.28
|
|
7.80
గృహ నిర్మాణం మరియు పట్టణ వ్యవహారాల మంత్రిత్వ శాఖ
"ఎమర్జింగ్ ట్రెండ్స్ ఇన్ అర్బన్ మొబిలిటీ" అంశంపై 13వ "అర్బన్ మొబిలిటీ ఇండియా కాన్ఫరెన్స్" ప్రారంభం
పర్యావరణహిత, సమగ్ర, స్వయంచలిత, కోరుకున్న రీతిలో భవిష్యత్ ప్రయాణాలు
యూఎంఐ-2020 కాన్ఫరెన్స్: కొవిడ్ సమయంలో పట్టణ రవాణాలో కొత్త ఆవిష్కరణలకు పురస్కారాలు
పర్యావరణహిత, సమగ్ర, స్వయంచలిత, కోరుకున్న రీతి ప్రయాణం గురించి ప్రయత్నించడమే భవిష్యత్ ప్రయాణం అవుతుందని కేంద్ర గృహ నిర్మాణం, పట్టణ వ్యవహారాల శాఖ సహాయ మంత్రి  శ్రీ హర్దీప్ ఎస్.పూరి చెప్పారు. తెలివైన రవాణా, వాహన రద్దీ నిర్వహణ వ్యవస్థల వంటి కొత్త సాంకేతికతలు ప్రధాన నగరాల్లో మెరుగైన రవాణా కోసం సిద్ధంగా ఉన్నాయని అన్నారు. "ఎమర్జింగ్ ట్రెండ్స్ ఇన్ అర్బన్ మొబిలిటీ" అంశంపై జరిగిన 13వ "అర్బన్ మొబిలిటీ ఇండియా కాన్ఫరెన్స్"లో ఆయన మాట్లాడారు. గోహిల్ సంస్థ వ్యవస్థాపకుడు, సీనియర్ సలహాదారు ప్రొ.యాన్ గోహిల్, ఫ్రాన్స్ రవాణా శాఖ ప్రతినిధి జీన్ బాప్టిస్ట్ జెబారీ, జీఐజెడ్ డైరెక్టర్ జనరల్ డా.క్లాడియా వార్నింగ్, గృహ నిర్మాణం, పట్టణ వ్యవహారాల మంత్రిత్వ శాఖ కార్యదర్శి శ్రీ డి.ఎస్.మిశ్రా, సీనియర్ అధికారులు ఈ సమావేశంలో పాల్గొన్నారు.
ఈ సమావేశంలో మంత్రి మాట్లాడుతూ, "ప్రస్తుత కొవిడ్ తర్వాత, భారతదేశ పట్టణ రవాణాలో మార్పు వచ్చే అవకాశం ఉంది. పట్టణ రవాణాను దీర్ఘకాలిక అభివృద్ధి లక్ష్యాల వైపు నడిపించే అవకాశాన్ని కూడా ఈ సంక్షోభం ఇచ్చింది. ప్రధాని శ్రీ నరేంద్ర మోదీ చెప్పినట్లు, ప్రస్తుత సంక్షోభాన్ని ఆత్మనిర్భర్ భారత్ సృష్టికి అవకాశంగా మార్చుకోవాలి, ధైర్యవంత నిర్ణయాలు, పెట్టుబడులకు ఇదే సరైన సమయం కావాలి. ప్రజా, వస్తు రవాణాను మరింత ఉత్తమంగా మార్చేందుకు మౌలిక సదుపాయాల్లో పెట్టుబడులు పెట్టడం ఆర్థిక వృద్ధిపై ప్రభావం చూపుతుంది. ప్రస్తుత ఉపాధి కల్పనతోపాటు, భవిష్యత్లో వృద్ధిని, ఉత్పాదకతను పెంచుతుంది".
"స్థిరమైన పట్టణ రవాణాను అందించేందుకు సరిపోయే కొత్త తరం రవాణా సదుపాయాలు భారత్లోకి వచ్చాయి. ఇలాంటి కఠిన పరిస్థితుల్లో దేశం ఎలా ముందుకు వెళ్లాలన్నదానిపై మంత్రిత్వ శాఖ సవివర మార్గదర్శకాలు విడుదల చేసింది. ప్రజా రవాణా వ్యవస్థ ప్రచారం, సాంకేతికతల వేగవంతం, పట్టణ రవాణా తరహాలో ఎన్ఎంటీ వ్యవస్థకు అవకాశం వంటి మూడు పునాదులపై ఇది ఆధారపడివుంది. నగర పరిమాణాలను బట్టి, దేశంలో 16-57 శాతం పట్టణ ప్రయాణీకులు కాలినడకపై, 30-40 మంది సైకిళ్లపై ఆధారపడుతున్నారని నివేదికలు చెబుతున్నాయి. దీనిని అవకాశంగా మార్చుకుని; ఈ తరహా రవాణా విధానాలను పెంచడం వల్ల పరిశుభ్రమైన, సురక్షితమైన ముఖ్యంగా అందరూ భరించగలిగే ప్రత్యామ్నాయ ప్రైవేటు వాహనం అందరికీ అందుతుంది. పట్టణ రవాణా చర్యల్లో మోటారేతర రవాణాది, మరో మాటకు తావులేని ప్రధాన స్థానం" అని మంత్రి శ్రీ హర్దీప్ ఎస్.పూరి వివరించారు. కొవిడ్ సమయంలో పట్టణ రవాణాలో సరికొత్త ఆవిష్కరణకు పురస్కారాలను కూడా ఈ సమావేశంలో ప్రకటించారు.
భూ శా స్త్ర మంత్రిత్వ శాఖ
రానున్న ఐదు రోజులలో దేశంలోని ఏ ప్రాంతంలోనూ వడగాలుల వీచే పరిస్థితి నెలకొని లేదు
భారత వాతావరణ శాఖకు చెందిన జాతీయ వాతావరణ కేంద్రం అంచనా మేరకు
 ప్రస్తుత ఉష్ణోగ్రత స్థితి, వచ్చే ఐదు రోజులు హెచ్చరిక ఇలా ఉంది.
నిన్నటి గరిష్ట ఉష్ణోగ్రత దృశ్యం:
వడగాలులు: లేవు
గరిష్ట ఉష్ణోగ్రత: పంజాబ్ రాష్ట్రంలోని చాలా చోట్ల గరిష్ట ఉష్ణోగ్రతలు 40.0 డిగ్రీల సెల్సియస్ కంటే కూడా ఎక్కువగా నమోదయ్యాయి; పశ్చిమ రాజస్థాన్, హర్యానా, ఛండీగఢ్ & ఢిల్లీలోనూ మరియు తూర్పు రాజస్థాన్, పశ్చిమ మధ్య ప్రదేశ్, పశ్చిమ ఉత్తర ప్రదేశ్లలోని జనసమూహానికి దూరంగా ఉండే వివిధ ప్రదేశాలలో అత్యధిక ఉష్ణోగ్రతలు నమోదయ్యాయి. నిన్న గంగానగర్ ప్రాంతం  వద్ద అత్యధిక గరిష్ట ఉష్ణోగ్రత 44.2°C గా నమోదైంది.
నేటి కనిష్ట ఉష్ణోగ్రత దృశ్యం:
వెచ్చని రాత్రి: లేనట్టే.
కనిష్ట ఉష్ణోగ్రత: అస్సాం & మేఘాలయ, హర్యానా, ఛండీగఢ్, ఢిల్లీ మరియు మధ్య మహారాష్ట్ర మరియు ఉప-హిమాలయ పశ్చిమ బెంగాల్ & సిక్కిం మీదుగా వివిక్త ప్రదేశాలలో కనిష్ట ఉష్ణోగ్రతల సాధారణం  వరకు ఉన్నాయి.

స్థానక నిర్దిష్ట సూచన & హెచ్చరిక కోసం మౌసమ్ యాప్ని దయచేసి డౌన్లోడ్ చేయండి. అగ్రోమెట్ సలహా కోసం మేఘదూత్ యాప్ను మరియు పిడుగుపాట్ల హెచ్చరిక కోసం ధామిని యాప్ & జిల్లా వారీ హెచ్చరిక కోసం రాష్ట్ర ఎంసీ / ఆర్ఎంసీ వెబ్సైట్లను సందర్శించండి.
ప్రధాన మంత్రి కార్యాలయం
పర్యావరణ స్నేహపూర్వకమైన మరియు నిరంతర అభివృద్ధి కార్యాల లో నిమగ్నమైన అందరి ని ప్రశంసించిన ప్రధాన మంత్రి
పర్యావరణ మిత్రపూర్వకమైన మరియు నిరంతర అభివృద్ధి కార్యాల లో తలమునకలు గా ఉన్న వారు అందరి ని ప్రధాన మంత్రి శ్రీ నరేంద్ర మోదీ ప్రశంసించారు. ఈ కార్యాల ద్వారా, మౌలిక సదుపాయాల నిర్మాణం తో పాటు చక్రీయ ఆర్థిక వ్యవస్థ కు కూడా ఉత్తేజం లభించగలదు అని శ్రీ నరేంద్ర మోదీ అన్నారు.
బార్డర్ రోడ్స్ ఆర్గనైజేశన్ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ,
‘‘మౌలిక సదుపాయాల కల్పన మరియు వర్తులాకార ఆర్థిక వ్యవస్థ.. ఈ రెంటికీ ఒక ఉత్తేజం లభిస్తుంది. ఈ ప్రయాస లో జతపడ్డ వారందరి ని నేను ఇదే ప్రశంసిస్తున్నాను.’’ అని పేర్కొన్నారు.
భూ శా స్త్ర మంత్రిత్వ శాఖ
ఢిల్లీతో పాటు భారతదేశానికి అధునాతన హై-రిజల్యూషన్ ఎయిర్ క్వాలిటీ ఎర్లీ వార్నింగ్ సిస్టమ్ను ప్రారంభించిన భారత వాతావరణశాఖ
కాలుష్య నమోదు, గాలిలో నాణ్యత పరిశీలన, భూగర్భ పరిశీలన వంటి ఆంశాలపై మెరుగైన డాటా సేకరణకోసం భూగర్భశాఖ నిరంతరం ప్రయత్నిస్తోంది. అందుకోసం ఉపయోగిస్తున్న సాంకేతిక పరిజ్ఞానాన్ని ఎప్పటికప్పుడు ఆధునీకరిస్తోంది. అందులో భాగంగా దేశంలోని వివిధ ప్రాంతాల్లో గాలిలో నాణ్యత నమోదు కోసం సిస్టమ్ ఫర్ ఇంటిగ్రేటడ్ మోడలింగ్ ఆఫ్ అట్మాష్పియర్ కాంపోజిషన్ అనే వ్యవస్థను అభివృద్ధి చేసింది. 10 కిలోమీటర్ల పరిధిలో ఖనిజాలు గుర్తించడానికి హైరెజ్యులేషన్ ఫోటోల చిత్రీకరణ కోసం ఈ వ్యవస్థలో ఈడీజీఏఆర్ వి4.3.2 అనే వ్యవస్థకు అనుసంధానంగా సీఎఎమ్ఎస్-జీఎల్వోబీ అనే అధునాతన పరిజ్ఞానాన్ని ఉపయోగించారు.
ఢిల్లీ కోసం ఎక్కువ హై రిజల్యూషన్ ఉన్న సిటీ స్కేల్ మోడల్ ఈఎన్ఎఫ్యుఎస్ఈఆర్ ను కూడా వాతావరణ శాఖ ప్రారంభించింది. దీని ద్వారా నగరంలో వీధిస్థాయిలో కాలుష్యానికి సంబంధించిన హాట్స్పాట్లను కూడా గుర్తించడానికి అవకాశం లభిస్తుంది.
ఫిన్నిష్ వాతావరణ సంస్థ సాంకేతిక సహకారంతో సిలామ్ మరియు ఎన్ఫ్యూజర్ వ్యవస్థలు అభివృద్ధి చేయబడ్డాయి.
ఎన్ఫ్యూజర్ వ్యవస్థ యొక్క ప్రత్యేకత ఏంటంటే గాలిలో నాణ్యత పరిశీలన, రహదారి నెట్వర్క్, భవనాలు మరియు భూ సంబంధిత సమాచారం కోసం అత్యధిక రెజ్యూలేషన్ కలిగిన చిత్రాలను ఇది ఉపయోగిస్తుంది.రిజనల్ సైలమ్ పాయింట్స్లో సమాచార సేకరణకు ఈ వ్యవస్థను భారతవాతావరణ విభాగం వినియోగిస్తుంది. ఉపగ్రహ చిత్రాల ఆధారంగా హాట్స్పాట్లో ఖచ్చితమైన సమాచారాన్ని సేకరించడానికి ఈ వ్యవస్థ ఆధునీకరించబడింది. ఢిల్లీ ఈ విధానం విజయవంతంగా అమలవుతోంది. త్వరలో ఈ విధానం దేశవ్యాప్తంగా వినియోగించబడుతుంది.
గాలి నాణ్యత సూచన మెరుగుపరచడానికి, భూ వినియోగ సమాచార సేకరణ కోసం ఎయిర్ క్వాలిటీ ఫోర్కాస్ట్ మోడల్ కూడా కూడా ఆధునీకరించబడింది.
ప్రస్తుతం ఎయిర్ క్వాలిటీ వార్నింగ్ సిస్టమ్ రెండు కిలోమీటర్ల రెజ్యూల్యూషన్తో లక్నో, కాన్పూర్, వారణాసి నగరాల్లో కూడా గాలి స్వచ్ఛత సూచనలను అదిస్తోంది. 10 కిలోమీటర్ల రెజ్యూలేషన్తో ఇతర నగరాల్లో కూడా ఈ సేవలు అందుబాటులో ఉన్నాయి.
గాలి స్వచ్ఛత సమాచారం https://ews.tropmet.res.in/ మరియు https://mausam.imd.gov.in. వెబ్సైట్లలో అందుబాటులో ఉంటుంది.
ప్రధాన మంత్రి కార్యాలయం
పారసీ నూతన సంవత్సరం నవ్ రోజ్ సందర్భంలో ప్రజలకు శుభాకాంక్షలు తెలిపిన ప్రధాన మంత్రి
పారసీ నూతన సంవత్సరం అయిన నవ్ రోజ్ నాడు ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో -
‘‘పారసీ నూతన సంవత్సర శుభాకాంక్షలు.
ఈ సంవత్సరం సంతోషాన్ని, సంవృద్ధి ని, చక్కని ఆరోగ్యాన్ని ప్రసాదించాలి అంటూ నేను ప్రార్థిస్తున్నాను. వివిధ రంగాల లో పారసీ సముదాయం అందించినటువంటి విశిష్టమైన తోడ్పాటులను భారతదేశం ఎప్పటికీ జ్ఞాపకం పెట్టుకొంటుంది.
మీకు ఇవే నవ్ రోజ్ శుభాకాంక్షలు.’’ అని పేర్కొన్నారు.
ఆయుష్
“స్పృహను అన్వేషించడం - స్థానికేతరత్వం నుండి ద్వంద్వత్వం లేకపోవడం వరకు : మనిషి - యంత్రం చర్చ” అనే అంశంపై ప్రారంభమైన - అంతర్జాతీయ సమావేశం
బెంగళూరులోని నిమ్హాన్స్లోని ఇంటిగ్రేటివ్ మెడిసిన్ విభాగంలో సెంటర్-ఆఫ్-ఎక్సలెన్స్-ప్రాజెక్ట్ ను ప్రారంభించిన - శ్రీ సర్బానంద సోనోవాల్
కేంద్ర ఆయుష్ మంత్రి శ్రీ సర్బానంద సోనోవాల్ ఈ రోజు బెంగళూరులోని నిమ్హాన్స్ లో “స్పృహను అన్వేషించడం - స్థానికేతరత్వం నుండి - ద్వంద్వత్వం లేకపోవడం వరకు: మనిషి - యంత్రం చర్చ” అనే ఇతివృత్తంతో స్పృహ పై అంతర్జాతీయ సదస్సు ను ప్రారంభించారు. ఆయుష్ మంత్రిత్వ శాఖ సహకారంతో, ఈ సదస్సును ఇండియా ఫౌండేషన్ మరియు నిమ్హాన్స్ సంస్థలు నిర్వహించాయి.
ఈ సందర్భంగా శ్రీ సర్బానంద సోనోవాల్ మాట్లాడుతూ, "భారతదేశం ఆయుర్వేదం మరియు యోగా శాస్త్రాలు గా అభివృద్ధి చెందిన ప్రకృతి మరియు జీవిత అధ్యయనానికి దగ్గరి సంబంధం ఉన్న ఆధ్యాత్మిక విచారణ సంప్రదాయాన్ని కలిగి ఉంది. వ్యక్తి మరియు సామాజిక స్థాయిలో మనస్సు మరియు శరీరంలో ఆరోగ్యం మరియు శ్రేయస్సును పొందడం మరియు నిర్వహించడం కోసం అన్వేషణకు సంబంధించి, స్పృహ అధ్యయనాల రంగంలో మార్గదర్శక పరిశోధనలకు భారతదేశం అనువైన సమావేశ స్థలం." అని పేర్కొన్నారు.
ఈ సమావేశం భౌతికశాస్త్రం, జీవశాస్త్రం, నాడీశాస్త్రం, కృత్రిమ మేధస్సు, సైబర్-నెటిక్స్, క్వాంటం కంప్యూటింగ్ తో పాటు, అనుబంధ రంగాల్లోని ప్రముఖ పరిశోధకులు, ఆవిష్కర్తలతో పాటు, ప్రధాన భారతీయ ఆధ్యాత్మిక, మానసిక విభాగాలు, సిద్ధాంతాల పండితులు, ఆధ్యాత్మిక బోధకులను ఒక చోటుకు చేరుస్తుంది.
ఆయుష్ మంత్రిత్వ శాఖ ఆధ్వర్యంలోని ప్రధాన కార్యక్రమం “ఆయుర్ స్వాస్థ్య యోజన” లో భాగంగా బెంగళూరులోని నిమ్హాన్స్ లోని సమగ్ర వైద్య విభాగంలో "సెంటర్-ఆఫ్-ఎక్సలెన్స్-ప్రాజెక్ట్" ను కూడా అంతకు ముందు కేంద్ర మంత్రి ప్రారంభించారు. విద్యలో సాంకేతికత, పరిశోధన, ఆవిష్కరణ తదితర అంశాలలో ఆయుష్ నిపుణుల సామర్థ్యాలను ఈ సెంటర్-ఆఫ్-ఎక్సలెన్స్  బలోపేతం చేస్తుంది.
సమీకృత యోగా, ఆయుర్వేద చికిత్సా విధానాల సమర్థత, భద్రత, ప్రతిపాదిత యంత్రాంగాన్ని స్థాపించడానికి నాలుగు న్యూరో-సైకియాట్రిక్ డిజార్డర్ లలో క్లినికల్ ట్రయల్స్ నిర్వహించడం మొదలైనవి, నిమ్హాన్స్ వద్ద సి.ఓ.ఈ. ప్రాజెక్టు యొక్క ప్రధాన లక్ష్యాలు. న్యూరోసైకియాట్రిక్-డిజార్డర్స్  యొక్క ఇంటిగ్రేటివ్ న్యూరోబయాలజీని కూడా, ఇది అర్థం చేసుకుంటుంది. ఒక ఏకీకృత డిజిటల్ డేటా బేస్ ను రూపొందించి, సాంప్రదాయ, ఆధునిక శాస్త్రీయ విధానాల నుండి మెదడు-ఆరోగ్యాన్ని పరిశీలించడంలో సముచిత నైపుణ్యాలను కలిగి ఉన్న వైద్యుడు-శాస్త్రవేత్తలకు శిక్షణ ఇచ్చి, అభివృద్ధి చేస్తుంది.